Diari Oficial de la Generalitat Valenciana


Sumari del DOGV 5000, del 06-05-2005 (2005/4945)

RESOLUCIÓ de 21 d'abril de 2005, de la Direcció General d'Administració Autonòmica, per la qual es convoca concurs de mèrits núm. 54/05, per a la provisió de llocs de treball reservats al cos d'inspectors de tributs de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5000

Data del DOGV
:   06-05-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/4945


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 21 d'abril de 2005, de la Direcció General d'Administració Autonòmica, per la qual es convoca concurs de mèrits núm. 54/05, per a la provisió de llocs de treball reservats al cos d'inspectors de tributs de la Generalitat Valenciana. [2005/X4945]
  
L'apartat 4 de la disposició addicional nou de la Llei de Funció Pública Valenciana, establix que el personal funcionari de carrera que reunisca els requisits que en esta disposició es determinen, podrà ingressar en el cos d'inspectors de tributs de la Generalitat Valenciana, prèvia la superació del curs selectiu que, en cada cas, corresponga.
  
Per orde de la Conselleria de Justícia i Administracions Públiques, de 28 de febrer de 2001 (DOGV núm. 3.954, de 07.03.01), es van convocar els cursos selectius per a l'ingrés en el cos d'inspectors de tributs de la Generalitat Valenciana, Convocatòria 1/2001.
  
Per Resolució del conseller de Justícia i Administracions Públiques, de 24 de maig de 2002, es van publicar les relacions d'aspirants que van superar els cursos selectius citats (DOGV núm. 4.261, de 31.05.02).
  
Per Resolució de la Direcció General de Funció Pública, d'11 de juliol de 2002, es van adjudicar provisionalment les destinacions al personal que va superar els cursos selectius d'accés al cos d'inspectors de tributs de la Generalitat Valenciana (DOGV núm. 4.296, de 19.07.02), de conformitat amb el que disposa l'últim paràgraf de la disposició addicional nou de la Llei de Funció Pública Valenciana.
  
L'apartat 4 de la disposició transitòria tercera del Decret 139/2000, de 26 de setembre, del Govern Valencià, pel qual s'aprova el Reglament del Cos d'Inspectors de Tributs de la Generalitat Valenciana, establix que ?després de la realització del curs selectiu previst en els apartats anteriors d'esta disposició, els funcionaris integrats en el cos per este procediment hauran de concórrer a la provisió de llocs de treball reservats al cos. La comissió de valoració que haurà d'avaluar este concurs, estarà constituïda en la forma prevista en l'article 10 d'este reglament?.
  
L'article 9 de l'esmentat Decret 139/2000 establix que, en els llocs adscrits al cos d'inspectors de tributs la forma de provisió dels quals siga el concurs, s'aplicarà el barem establit en l'annex de l'esmentada disposició.
  
El lloc de treball núm. 1.368, cap de Secció Tributs Joc, s'inclou en la present convocatòria en execució de les sentències núms. 304 i 313 de 2002, recaigudes en els procediments abreujats núms. 10/02 i 292/01, respectivament, seguits en el Jutjat Contenciós Administratiu núm. 7 de València, confirmades ambdues per les sentències núms. 912 i 939 de 2004 del Tribunal Superior de Justícia de la Comunitat Valenciana, Sala Contenciosa Administratiu, Secció Segona.
  
En conseqüència i per tal de culminar el procés d'accés al cos d'inspectors de tributs de la Generalitat Valenciana, a través del curs selectiu previst en l'apartat quart de la disposició addicional nou de la Llei de Funció Pública Valenciana, de conformitat amb el que disposa el Decret 139/2000, de 26 de setembre, del Govern Valencià, i fent ús de les facultats conferides en l'apartat tercer de l'article 18 del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit de la Llei de Funció Pública Valenciana, resolc:
  
Primer
  
De conformitat amb el que disposa l'apartat 4 de la disposició transitòria tercera del Decret 139/2000, de 26 de setembre, del Govern Valencià, pel qual s'aprova el Reglament del Cos d'Inspectors de Tributs de la Generalitat Valenciana, convocar el concurs per a la provisió de llocs de treball reservats al cos d'inspectors de tributs per als funcionaris integrats en este cos pel procediment establit en l'apartat 4 de la disposició addicional nou del Text Refós de la Llei de la Funció Pública Valenciana.
  
Este concurs es desplegarà d'acord amb les bases següents:
  
Primera. Participants
  
Haurà de participar obligatòriament en el present concurs, el personal que ha superat els cursos selectius per a l'ingrés en el cos d'inspectors de tributs de la Generalitat Valenciana, inclòs en la Resolució de 24 de maig de 2002, del conseller de Justícia i Administracions Públiques, publicada en el Diari Oficial de la Generalitat Valenciana, núm. 4261, de data 31 de maig de 2002, i que no siga titular d'un lloc amb destinació definitiva.
  
Els qui no participen en el present concurs seran declarats en la situació d'excedència voluntària.
  
Segona. Presentació de sol·licituds
  
Els concursants presentaran la seua ?sol·licitud de participació- en esta convocatòria d'acord amb el model que serà facilitat a les oficines públiques indicades en l'annex I.
  
Les sol·licituds seran presentades en el termini de 20 dies hàbils comptats des de l'endemà al de la publicació d'esta convocatòria en el Diari Oficial de la Generalitat Valenciana, al Registre General de la Conselleria de Justícia i Administracions Públiques, C/ Historiador Chabàs, núm. 2, 46316 de València, en els corresponents registres dels servicis centrals i territorials de les distintes conselleries o en les altres oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud de participació s'adjuntarà la documentació, degudament acarada, justificativa dels mèrits que s'al·leguen, si no consten en el Registre de Personal de la Direcció General d'Administració autonòmica. S'entendran al·legats els mèrits que ja consten inscrits en tal registre i que hagen de valorar-se d'acord amb la convocatòria, sense necessitat d'aportar els documents corresponents. A fi de facilitar la gestió del procediment, la documentació que s'aporte haurà de presentar-se en el mateix orde en què estan relacionats els apartats del barem indicat en la base quarta.
  
Tercera. Llocs de treball a sol·licitar
  
Els participants hauran de sol·licitar, per orde de preferència, tots els llocs de treball relacionats en l'annex II per als quals complisquen els requisits exigits.
  
Quarta. Barem de mèrits
  
De conformitat amb el que disposa l'art. 9.2 del Decret 139/2000, de 26 de setembre, del Govern Valencià, la valoració de mèrits dels concursants es realitzarà d'acord amb el barem següent:
  
1. Antiguitat. La puntuació màxima d'este apartat serà de 6 punts.
  
1) Anys de servici:
  
1) En el cos: 1 punt per cada any d'antiguitat en el cos. Els períodes inferiors a l'any natural tindran assignada la puntuació que, en proporció a la duració respectiva, corresponga.
  
2) En les distintes administracions públiques: 0,1 punts per cada any d'antiguitat en les distintes administracions públiques. A l'efecte, seran computats els servicis reconeguts a l'empara del que disposa la Llei 70/1978, de 26 de desembre. Els períodes inferiors a l'any natural tindran assignada, igualment, la puntuació que, en proporció a la respectiva duració, corresponga.
  
Observacions
  
1. L'antiguitat en el cos serà computada, per al personal a què es referix el primer paràgraf de l'apartat 3 de la disposició addicional nou del Text Refós de la Llei de la Funció Pública Valenciana, des de la data d'ingrés en el cos superior d'inspectors de finances de l'Estat, i per al personal a què es referix el paràgraf segon del citat apartat 3, des de la data d'ingrés en el cos superior d'inspectors de finances de l'Estat o en el cos superior d'inspectors d'Hisenda de l'Estat, segons siga procedent. Per a la resta del personal, l'antiguitat serà computada des de la data d'ingrés en el cos.
  
2. En cap cas un mateix període de temps no podrà computar-se simultàniament, com a antiguitat en el cos i en les distintes administracions públiques.
  
3. La valoració màxima de l'antiguitat en les distintes administracions públiques serà de 2 punts.
  
1.2) Grau personal:
  
En atenció al nivell del lloc convocat respecte del corresponent al grau personal del funcionari:
  
1) Si el grau personal és superior al nivell del lloc: 3 punts.
  
2) Si és igual: 2 punts.
  
3) Si és inferior: 1 punt.
  
2. Titulacions acadèmiques, cursos de formació i perfeccionament i coneixements de valencià. La puntuació màxima d'este apartat serà de 6 punts.
  
2.1 Titulacions acadèmiques: per estar en possessió de llicenciatures addicionals a aquelles que van servir per a l'ingrés en el cos:
  
A) Si estes llicenciatures estan compreses en l'apartat 1 de l'article 5 del Reglament del Cos d'Inspectors de Tributs de la Generalitat Valenciana, Decret 139/2000, de 26 de novembre: 5 punts, amb independència del nombre.
  
B) Si estes llicenciatures no estan compreses en l'apartat 1 de l'article 5: 1 punt, amb independència del nombre.
  
2.2 Cursos de formació i perfeccionaments rebuts.
  
A) Que guarden relació amb les funcions pròpies del personal del cos: cada curs serà valorat en funció de la duració, d'acord amb el barem següent:
  
Fins a 30 hores: 0,25 punts.
  
Més de 30 hores, fins a 60 hores: 0,50 punts.
  
Més de 60 hores: 1,00 punt.
  
B) Que no guarden relació amb les funcions pròpies del personal del cos: cada curs serà valorat amb una puntuació igual a la cinquena part que corresponga a un curs de la mateixa duració dels establits en l'apartat A) anterior.
  
Observacions:
  
1. Únicament s'entendrà que guarden relació amb les funcions pròpies del personal del cos, els cursos sobre tributs, procediments tributaris i, en general, qüestions de dret tributari i, també, els relatius a qüestions d'Hisenda Pública impositiva.
  
2. Només seran valorats aquells cursos impartits per escoles o instituts públics de formació de funcionaris.
  
3. Mai no resultaran computables aquells cursos la realització dels quals haja sigut requisit indispensable per a l'adquisició de la condició de funcionari de carrera.
  
4. La valoració màxima d'este mèrit serà de 4 punts.
  
2.3) Coneixements de valencià:
  
- Coneixement Oral: 0,50 punts.
  
- Grau Elemental: 1,00 punt.
  
- Grau Mitjà: 2,00 punts.
  
- Grau Superior: 3,00 punts.
  
Observacions:
  
1. Només es tindran en compte els coneixements acreditats mitjançant el corresponent certificat de la Junta Qualificadora de Coneixements de Valencià.
  
2. Quan l'aspirant justifique diversos nivells de coneixement, es computarà únicament el de major nivell.
  
3. Mèrits específics (experiència en llocs semblants i altres). La puntuació màxima d'este apartat serà de 12 punts.
  
3.1) Experiència en llocs semblants.
  
En atenció a l'exercici efectiu de llocs de treball les funcions dels quals siguen semblants a les del lloc convocat, amb independència de l'administració on s'hagen exercit estos llocs:
  
1) 2 punts per any de servici si el lloc exercit és de nivell superior al lloc convocat.
  
2) 1,5 punts per any de servici si el lloc exercit és del mateix nivell que el convocat.
  
3) 1 punt per any de servici si el lloc exercit és del nivell inferior al convocat. Els períodes inferiors a l'any natural tindran la puntuació que, en proporció a la respectiva duració, corresponga.
  
Observacions:
  
1. En relació amb el personal a què es referix el primer paràgraf de l'apartat 3 de la disposició addicional nou del Text Refós de la Llei de la Funció Pública Valenciana, es tindran en compte els llocs exercits des de l'ingrés en el cos superior d'inspectors de finances de l'Estat i, en relació amb el personal a què es referix el segon paràgraf de l'apartat 3, els exercits des de l'ingrés en el cos superior d'inspectors de finances de l'Estat o en el cos superior d'inspectors d'Hisenda de l'Estat, segons siga procedent.
  
En relació amb la resta del personal del cos, es tindran en compte els llocs que s'exercisquen a partir del seu ingrés en el cos.
  
3.2) altres mèrits (publicacions i cursos i conferències impartits).
  
Per este concepte es podrà concedir fins a 2 punts, si tots els mèrits al·legats guarden relació amb les funcions pròpies del personal del cos o, en cas contrari, fins a 1 punt.
  
Observacions:
  
Únicament s'entendrà que guarden relació amb les funcions pròpies del personal del cos les publicacions, cursos i conferències sobre tributs, procediments tributaris i, en general, qüestions de dret tributari i aquells relatius a qüestions d'hisenda pública impositiva.
  
Cinquena. Valoració de mèrits
  
Únicament es tindran en compte els mèrits al·legats i obtinguts, o en condicions d'obtindre, abans d'acabar el termini de presentació de sol·licituds per a participar en el present concurs.
  
Els mèrits seran valorats per una comissió de valoració formada segons el que disposa l'art. 10 del Decret 139/2000, la composició de la qual s'indica en l'apartat segon de la present resolució.
  
Sisena. Adjudicació de destinacions.
  
Els llocs seran adjudicats a aquell que, de conformitat amb el barem establit en la base quarta, haja obtingut una major puntuació.
  
Quan de l'aplicació del barem previst dos aspirants obtinguen la mateixa puntuació, en aplicació del que preveu l'apartat 5 de la disposició transitòria tercera del Decret 139/2000, de 26 de setembre, del Govern Valencià, el lloc serà adjudicat a aquell que haja obtingut major puntuació en el curs selectiu que va servir d'ingrés al cos d'inspectors de tributs. En cas de persistir empat, caldrà ajustar-se al criteri d'orde alfabètic del primer cognom entre dits funcionaris, i es prendrà l'ordre del cognom que siga insaculat per a esta finalitat.
  
La Comissió de Valoració, immediatament abans de redactar la proposta de resolució, posarà de manifest a les persones interessades les puntuacions assignades en les distintes fases de valoració del concurs, així com els llocs adjudicats, mitjançant la publicació al tauler d'anuncis dels servicis centrals de la Conselleria de Justícia i Administracions Públiques al carrer Miquelet núm. 5, de València, i als taulers d'anuncis de les direccions territorials de la Conselleria a Alacant (Rambla Méndez Núñez núm. 41, Torre Generalitat) i a Castelló (C/ Major núm. 78), així com en la pàgina web d'esta Direcció General: http://www.cjap.gva.es/ (apartat centres directius: Direcció General d'Administració autonòmica/Enllaços/Provisió de Llocs).
  
En l'anunci corresponent es concedirà un termini de 10 dies hàbils, a comptar des de l'endemà al de l'exposició, perquè les persones interessades puguen al·legar i, si s'escau, justificar el que estimen pertinent davant la Comissió de Valoració.
  
Una vegada la Comissió de Valoració haja redactat la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a la Direcció General d'Administració Autonòmica per a la publicació en el DOGV, la qual servirà com a notificació a les persones interessades.
  
Setena. Resolució del concurs
  
El present concurs serà resolt per la Direcció General d'Administració Autonòmica de la Conselleria de Justícia i Administracions Públiques, en un termini no superior a 6 mesos, comptats des de l'endemà de l'acabament del termini de presentació d'instàncies.
  
Vuitena. Renúncia i sol·licitud condicionada
  
1) Renúncia: no produirà cap efecte la renúncia a la destinació adjudicada en este concurs, llevat que abans de l'acabament del termini possessori, excloses les pròrrogues que eventualment s'acorden, les persones interessades obtinguen una altra destinació per resolució d'una altra convocatòria concurrent, tant de concurs com de lliure designació, i en este cas podran optar per una de les destinacions adjudicades, mitjançant escrit dirigit a la Direcció General d'Administració Autonòmica, dins del termini possessori i s'entendrà que renuncia a la resta de llocs adjudicats, per als quals serà designat el següent candidat per orde de puntuació.
  
A l'efecte, s'entén per convocatòries concurrents aquelles que en la data d'acabament del termini de presentació d'instàncies d'alguna d'elles, no s'haguera publicat la resolució d'una altra.
  
2) Sol·licitud condicionada: d'acord amb el que preveu l'article 23.3) del Reglament de Selecció, Provisió de Llocs de Treball i Carrera Administrativa, aprovat per Decret 33/1999, de 9 de març, del Govern Valencià, per raons de convivència, la qual haurà de quedar acreditada en les actuacions, els qui participen en el concurs podran condicionar les seues respectives peticions de vacants per a un determinat municipi, al fet que també obtinguen destinació en este concurs i en el mateix municipi, els concursants amb els quals convisquen. En el supòsit d'unions de fet, la convivència haurà d'acreditar-se mitjançant els certificats de la inscripció en el Registre d'Unions de Fet de la Comunitat Valenciana o en qualsevol altre Registre Oficial d'Unions de Fet.
  
La sol·licitud condicionada d'un o diversos llocs ha de formular-se necessàriament de manera expressa, en la instància de participació en el concurs, amb identificació de la persona i del municipi de destinació a què es condiciona la sol·licitud. Quan els sol·licitants no puguen obtindre destinació en el mateix municipi al qual hagen condicionat la seua petició, s'estimarà que desistixen, sense perjuí del que siga procedent respecte a altres peticions de destinació que hagen pogut formular.
  
Novena. Cessament i presa de possessió
  
En la resolució del concurs s'indicarà allò que corresponga en relació amb els cessament i preses de possessió dels llocs de treball que hagen de formalitzar-se com a conseqüència d'aquell.
  
Segon
  
La Comissió de Valoració del present concurs estarà formada pels membres següents:
  
Titulars:
  
President: Javier Casañ Ferrer, cap del Servici de Valoració, de la Direcció Territorial a Alacant de la Conselleria d'Economia, Hisenda i Ocupació.
  
Vocals:
  
Luis Cuesta Gimeno, secretari territorial de València, de la Conselleria d'Economia, Hisenda i Ocupació.
  
Pilar Morant López, cap del Servici d'Inserció i Orientació Laboral, del SERVEF.
  
Juan Carlos Beltrán Miralles, cap del Servici de Contractació i Gestió Econòmica, de la Conselleria d'Economia, Hisenda i Ocupació.
  
Caridad García Sanjuan, cap del Servici de Valoracions, de la Conselleria d'Economia, Hisenda i Ocupació.
  
Juan Fernández González, cap del Servici d'Administració i Assumptes Generals, de la Conselleria d'Economia, Hisenda i Ocupació.
  
Cristina Vicent López, tècnica de gestió administrativa, de la Conselleria d'Economia, Hisenda i Ocupació.
  
Luisa María Viciano Aguirre, cap del Servici de Formació i Justícia Gratuïta, de la Conselleria de Justícia i Administracions Públiques.
  
Ana Masià Llorca, tècnica de funció pública, de la Conselleria de Justícia i Administracions Públiques.
  
María Pilar Moya Sáez, tècnica de provisió de llocs de treball, de la Conselleria de Justícia i Administracions Públiques.
  
Un representant del sindicat CCOO.
  
Un representant del sindicat UGT.
  
Un representant del sindicat IGEVA.
  
Un representant del sindicat CSI-CSIF.
  
Un representant del sindicat STAPV-IV.
  
Vocal-secretari: Carlos de la Fuente Arévalo, cap del Servici Organització Territorial i Coordinació, de la Conselleria de Justícia i Administracions Públiques.
  
Suplents:
  
President: Pablo Tomás Montoya Alcón, cap del Servici de Valoració, de la Direcció Territorial a Castelló de la Conselleria d'Economia, Hisenda i Ocupació.
  
Vocals:
  
Julia Méndez Méndez, secretària territorial a Alacant, de la Conselleria d'Economia, Hisenda i Ocupació.
  
Pilar Gilabert Escrivá, cap del Servici d'Elaboració Pressupostària, de la Conselleria d'Economia, Hisenda i Ocupació.
  
Rosa María Ramírez Juan, cap del Servici de Patrimoni, de la Conselleria d'Economia, Hisenda i Ocupació.
  
Raquel Martínez Marín, cap de la Secció de Coordinació i Control, de la Conselleria d'Economia, Hisenda i Ocupació.
  
Mª Carmen Chillarón Fafila, cap de la Secció de Gestió Administrativa i Personal, de la Conselleria d'Economia, Hisenda i Ocupació.
  
Casilda Burguet Amorós, cap de la Secció de Règim Administratiu, de la Conselleria d'Economia, Hisenda i Ocupació.
  
Isabel Cortés Parra, cap del Servici de Règim Jurídic i Relacions Sindicals, de la Conselleria de Justícia i Administracions Públiques.
  
Pilar Cardona Prósper, tècnica de funció pública, de la Conselleria de Justícia i Administracions Públiques.
  
Juan P. Navarro García, cap de la Secció de Relacions Sindicals, de la Conselleria de Justícia i Administracions Públiques.
  
Un representant del sindicat CCOO.
  
Un representant del sindicat UGT.
  
Un representant del sindicat IGEVA.
  
Un representant del sindicat CSI-CSIF.
  
Un representant del sindicat STAPV-IV.
  
Vocal-secretària: María Teresa Morant Ventura, cap del Servici d'Assessorament Municipal i Gestió d'Habilitats Nacionals, de la Conselleria de Justícia i Administracions Públiques.
  
La Comissió de Valoració podrà sol·licitar de la Direcció General d'Administració autonòmica la designació d'experts que, com a assessors, actuaran amb veu però sense vot.
  
El funcionament de la Comissió de Valoració s'ajustarà al que preveu el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, aprovat per Decret núm. 33/1999, de 9 de març, del Govern Valencià (DOGV núm. 3477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
Tercer
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i, també, amb els articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades podran interposar recurs de reposició, amb caràcter potestatiu, davant l'òrgan que ha dictat esta resolució, en el termini d'un mes a comptar des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos a comptar de l'endemà de la publicació de la present resolució.
  
València, 21 d'abril de 2005.- El director general d'Administració Autonòmica: Miguel Antonio Crespo Marzal.
  
ANNEX I
  
(Oficines públiques)
  
ALACANT
  
Direcció Territorial de la Conselleria de Justícia i Administracions Públiques.
  
Rambla Méndez Núñez núm. 41 (TORRE GENERALITAT)
  
03129 ALACANT
  
Telèfon: 575800360
  
FAX: 957417426
  
Telèfon Prop 012 (96 386 60 00 per a telefonades des de fora de la Comunitat Valenciana).
  
CASTELLÓ
  
Direcció Territorial de la Conselleria de Justícia i Administracions Públiques.
  
C/ Major núm. 78
  
12799 CASTELLÓ
  
Telèfon 168325198
  
FAX 310057520
  
Telèfon Prop 012 (96 386 60 00 per a telefonades des de fora de la Comunitat Valenciana).
  
VALÈNCIA
  
Oficina PROP
  
C/ Historiador Chabàs, 2
  
46370 VALÈNCIA